Komisijos sprendimas
1997 m. gruodžio 16 d.
iš dalies keičiantis Sprendimą 97/467/EB, pateikiantį laikinus trečiųjų šalių įmonių, iš kurių valstybės narės leidžia importuoti triušieną ir ūkiuose augintų medžiojamų gyvūnų mėsą, sąrašus
(tekstas svarbus EEE)
(97/871/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvulinės kilmės produktus, žuvininkystės produktus arba gyvus dvigeldžius moliuskus, laikinų sąrašų pereinamajam laikotarpiui sudarymo sąlygų [1] su paskutiniais pakeitimais, padarytais Tarybos sprendimu 97/34/EB [2], ypač į jo 2 straipsnio 1 dalį,
kadangi laikini įmonių, gaminančių triušieną ir ūkiuose augintų laukinių gyvūnų mėsą (laukieną), sąrašai buvo parengti Komisijos sprendimu 97/467/EB [3] su paskutiniais pakeitimais, padarytais Komisijos sprendimu 97/869/EB [4];
kadangi Kinijos Liaudies Respublika nusiuntė įmonių, gaminančių triušieną ir ūkiuose augintų laukinių gyvūnų mėsą (laukieną), sąrašą, kuriai atsakingos institucijos patvirtina, kad įmonės atitinka Bendrijos taisykles;
kadangi Bendrijos veterinarijos atstovybė įrodė, kad už įmonių patvirtinimą atsakingos kompetentingos institucijos struktūra ir organizacija yra pakankama, o tos kompetentingos institucijos turimi įgaliojimai garantuoja, kad ji gali užtikrinti Bendrijos taisyklių įgyvendinimą; kadangi šie patikrinimai apėmė sąrašuose nurodytų įmonių patikrinimus vietoje, kurių metu paaiškėjo, kad šių įmonių higienos normos yra pakankamos;
kadangi tokiu būdu Kinijos Liaudies Respublikai gali būti sudarytas laikinas triušieną gaminančių įmonių sąrašas;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedas pridedamas prie Sprendimo 97/467/EB priedo.
2 straipsnis
Šis sprendimas taikomas nuo 1998 m. sausio 1 d.
3 straipsnis
Šis sprendimas skirtas valstybėms narėms.
Priimta Briuselyje, 1997 m. gruodžio 16 d.